钦定古今图书集成/历象汇编/岁功典/第072卷 > 中秋见月寄子瞻 苏辙
## 钦定古今图书集成/历象汇编/岁功典/第072卷 > 中秋见月寄子瞻 苏辙

“西风吹暑天益高，明月耿耿分秋毫。彭城闭门青嶂
合，卧听百步鸣飞涛。使君携客登燕子，月色著人如
著水。筵前不设鼓与钟，处处笛声相应起。浮云卷尽
流金丸，戏马台西山郁蟠。杯中绿酒一时尽，衣上白
露三更寒。扁舟明月浮古汴，回首逡巡陵谷变。河吞巨野入长淮，城没黄流只三板。明年筑城城似山，伐”
木为堤堤更坚。黄楼未成河已退，空有遗迹令人看。
城头看月应更好，河流深处今生草。子孙免被鱼鳖
食，歌舞聊宽使君老。南都从事老更贫，羞见青天月
照人。飞鹤投笼不能出，曾是彭城座上客。